আরাল, কাজাখস্তান নিবন্ধের সাথে বিভ্রান্ত হবেন না।

**ওরাল** (কাজাখ: Орал, প্রতিবর্ণী. **Oral**), রুশ ভাষায় **ইউরালস্ক** (রুশ: Уральск), পূর্বনাম **ইৎস্ক** (রুশ: *Яицк*, ১৭৭৫ পর্যন্ত), হলো রুশ সীমান্ত সংলগ্ন কাজাখস্তানের একটি শহর। এটি ইউরাল ও শাগান নদীর সঙ্গমস্থলে অবস্থিত। ইউরাল নদীর পশ্চিম তটে অবস্থিত হওয়ায় শহরটিতে ইউরোপের অন্তর্ভুক্ত গণ্য করা হয়। এটি পশ্চিম কাজাখস্তান অঞ্চলের রাজধানী। কাজাখ (৬৯%) এবং রুশ জাতি এ অঞ্চলে প্রভাবশালী। ২০০৯ খ্রিষ্টাব্দের আদমশুমারী অনুযায়ী শহরের জনসংখ্যা প্রায় ২৭১,৯০০ জন, যেখানে ১৯৯৯ খ্রিষ্টাব্দের আদমশুমারী অনুযায়ী জনসংখ্যা ছিল ১৯৪,৯০৫ জন।

প্রতিষ্ঠাকাল থেকে ওরাল একটি কৃষি ও শিল্পকেন্দ্র এবং গুরুত্বপূর্ণ বাণিজ্যপথ হিসেবে গড়ে ওঠে। কাস্পিয়ান সাগর এবং ইউরাল পর্বতমালার মধ্যবর্তী ইউরাল নদী দিয়ে নিয়মিত বার্জ চলাচল করে। ইউরোপ থেকে সাইবেরিয়ার প্রবেশের জন্য এটি বর্তমানে একটি গুরুত্বপূর্ণ প্রবেশপথ, যা কাস্পিয়ান অঞ্চলের তেলক্ষেত্র এবং দক্ষিণ ইউরাল অঞ্চলের শিল্পনগরীগুলোকে সুবিধা দেয়। ওরাল আকজল বিমানবন্দর শহরের প্রধান বিমানবন্দর।

ইতিহাস
------

ওরালের ক্রাইস্ট দ্য স্যাভিয়ার গির্জার ভিত্তিপ্রস্তর স্থাপনের দিন, ১৮৯১
১৬১৩ খ্রিষ্টাব্দে কসাকরাই মূলত এই শহর প্রতিষ্ঠা করে। ইউরাল নদীর তৎকালীন *ইয়িক* নামানুসারে শহরের নামকরণ করা হয় *ইৎস্ক*। ১৭৭৩ খ্রিষ্টাব্দে ইয়েমেলিয়ান পুগাচেভের নেতৃত্বে রুশ কমান্ডার জেনারেল ট্রবেনবার্গের বিরুদ্ধে প্রথম কসাক বিদ্রোহ সংঘটিত হয়। বিদ্রোহে অন্যান্য সামরিক কর্মকর্তাদের সাথে ট্রবেনবার্গও নিহত হন।

পুগাচেভ শহরটি দখল করে এবং ১৭৭৩ খ্রিষ্টাব্দের ৩০ ডিসেম্বর থেকে ১৭৭৪ খ্রিষ্টাব্দের ১৭ এপ্রিল পর্যন্ত শহরের দুর্গ তার দখলে রাখেন। ওরেনবার্গ শহরের পিয়োত্র মিখাইলোভিচ গোলিৎসিন শহরটি দখল করে নেয় এবং তার থেকে রাশিয়ার জারপন্থী সেনাবাহিনীর কমান্ডার মান্তসুরোভ শহরটি পুনরোদ্ধার করেন।

বিদ্রোহীদের পক্ষ নেওয়ার জন্য ইয়াইক কসাকদের শাস্তি হিসেবে সম্রাজ্ঞী দ্বিতীয় ক্যাথরিন ১৭৭৫ খ্রিষ্টাব্দের ১৫ জানুয়ারি ইয়াইক নদীর নাম *ইউরাল* এবং ইৎস্ক শহরের নাম *ইউরালস্ক* করে আদেশ জারি করেন।

আলেকজান্ডার পুশকিন তার বই *দ্য হিস্ট্রি অব পুগাচেভ* (১৮৩৪) এবং উপন্যাস *দ্য ক্যাপ্টেনস ডটার* (১৮৩৬) এর জন্য গবেষণার্থে ১৮৩৩ খ্রিষ্টাব্দের সেপ্টেম্বর মাসে বন্ধু ভ্লাদিমির দাহলের সাথে ইউরালস্ক শহর ভ্রমণ করেন।

রুশ গৃহযুদ্ধের সময় (১৯১৭ থেকে ১৯২২) কসাকরা শহর দখলে রাখে। মিখাইল ফ্রানৎস, ভ্যাসিলি চাপায়েভ এবং জর্জি জুকোভ শহরের প্রতিরক্ষার্থে অংশগ্রহণ করেন।

১৯৯১ খ্রিষ্টাব্দে কাজাখস্তানের স্বাধীনতার পর ইউরালস্ক *ওরাল* নামে নামকৃত হয়।

ভূগোল
-----

### জলবায়ু

ওরালের জলবায়ু মহাদেশীয় প্রকৃতির। এখানে দীর্ঘ, শীতল শীতকাল এবং উষ্ম গ্রীষ্মকাল বিদ্যমান। কোপেন জলবায়ু শ্রেণিবিন্যাস অনুযায়ী ওরালে উষ্ম গ্রীষ্ম আর্দ্র মহাদেশীয় জলবায়ু (কোপেন *Dfa*) বিদ্যমান। ৫১° উত্তর অক্ষাংশের উত্তরে অবস্থানের বিবেচনায় এখানকার গ্রীষ্মকাল অত্যন্ত উষ্ম। আবার ইউরোপের তুলনায় শীতকালের জলবায়ু প্রাচ্যের সাথে অধিক সামঞ্জস্যপূর্ণ।

ওরাল কাজাখস্তানের অন্যতম পরিচ্ছন্ন নগর হিসেবে স্বীকৃত।


| Oral-এর আবহাওয়া সংক্রান্ত তথ্য |
| --- |
| মাস | জানু | ফেব্রু | মার্চ | এপ্রিল | মে | জুন | জুলাই | আগস্ট | সেপ্টে | অক্টো | নভে | ডিসে | বছর |
| সর্বোচ্চ রেকর্ড °সে (°ফা) | ৬.৬(৪৩.৯) | ৫.৬(৪২.১) | ২১.৬(৭০.৯) | ৩১.১(৮৮.০) | ৩৫.৪(৯৫.৭) | ৪০.৬(১০৫.১) | ৪১.৬(১০৬.৯) | ৪০.৮(১০৫.৪) | ৩৮.৮(১০১.৮) | ২৮.০(৮২.৪) | ১৮.০(৬৪.৪) | ৮.৭(৪৭.৭) | ৪১.৬(১০৬.৯) |
| সর্বোচ্চ গড় °সে (°ফা) | −৬.৫(২০.৩) | −৬.২(২০.৮) | ০.৪(৩২.৭) | ১৪.১(৫৭.৪) | ২২.৭(৭২.৯) | ২৮.১(৮২.৬) | ২৯.৯(৮৫.৮) | ২৮.২(৮২.৮) | ২১.৬(৭০.৯) | ১২.০(৫৩.৬) | ১.৫(৩৪.৭) | −৪.৭(২৩.৫) | ১১.৮(৫৩.২) |
| দৈনিক গড় °সে (°ফা) | −১০.৪(১৩.৩) | −১০.৬(১২.৯) | −৪.১(২৪.৬) | ৭.৯(৪৬.২) | ১৫.৭(৬০.৩) | ২১.০(৬৯.৮) | ২২.৯(৭৩.২) | ২০.৯(৬৯.৬) | ১৪.৪(৫৭.৯) | ৬.৩(৪৩.৩) | −২.০(২৮.৪) | −৮.২(১৭.২) | ৬.২(৪৩.২) |
| সর্বনিম্ন গড় °সে (°ফা) | −১৪.২(৬.৪) | −১৪.৮(৫.৪) | −৮.২(১৭.২) | ২.৪(৩৬.৩) | ৮.৮(৪৭.৮) | ১৪.০(৫৭.২) | ১৬.১(৬১.০) | ১৪.১(৫৭.৪) | ৮.২(৪৬.৮) | ১.৯(৩৫.৪) | −৫.১(২২.৮) | −১১.৭(১০.৯) | ১.০(৩৩.৮) |
| সর্বনিম্ন রেকর্ড °সে (°ফা) | −৪৩.১(−৪৫.৬) | −৪০.৫(−৪০.৯) | −৩৫.২(−৩১.৪) | −২৪.৩(−১১.৭) | −৬.৮(১৯.৮) | −১.১(৩০.০) | ৪.৩(৩৯.৭) | ০.৪(৩২.৭) | −৭.৬(১৮.৩) | −১৯.২(−২.৬) | −৩২.৬(−২৬.৭) | −৩৯.২(−৩৮.৬) | −৪৩.১(−৪৫.৬) |
| অধঃক্ষেপণের গড় মিমি (ইঞ্চি) | ২৮(১.১) | ২০(০.৮) | ২৪(০.৯) | ২১(০.৮) | ২৯(১.১) | ৩২(১.৩) | ৪৩(১.৭) | ২৬(১.০) | ২৮(১.১) | ৪০(১.৬) | ২৯(১.১) | ২৯(১.১) | ৩৪৯(১৩.৭) |
| বৃষ্টিবহুল দিনগুলির গড় | ৫ | ৪ | ৬ | ৯ | ১০ | ১১ | ১০ | ৯ | ১০ | ১২ | ১০ | ৭ | ১০৩ |
| তুষারময় দিনগুলির গড় | ২০ | ১৬ | ১০ | ২ | ০.২ | ০ | ০ | ০ | ০.১ | ৩ | ১১ | ১৮ | ৮০ |
| আপেক্ষিক আদ্রতার গড় (%) | ৮৩ | ৮১ | ৮১ | ৬৫ | ৫৫ | ৫৭ | ৫৮ | ৫৭ | ৬১ | ৭৩ | ৮৩ | ৮৩ | ৭০ |
| মাসিক সূর্যালোক ঘণ্টার গড় | ৮৪ | ১২০ | ১৬৫ | ২২৭ | ৩১৪ | ৩০৪ | ৩২৪ | ২৯৩ | ২২০ | ১৩৬ | ৬৪ | ৬৫ | ২,৩১৬ |
| উৎস ১: Pogoda.ru.net |
| উৎস ২: NOAA (sun, 1961–1990) |

ক্রীড়া
-------

পেত্র আতোয়ান স্টেডিয়াম
এফসি আকজায়িক হলো ওরালের পেত্র আতোয়ান স্টেডিয়ামভিত্তিক কাজাখস্তানি ফুটবল ক্লাব।

### ব্যান্ডি

কাজাখস্তান জাতীয় ব্যান্ডি দলের অধিনায়ক রাউয়ান ইসালিয়েভ ওরাল থেকে আগত
ব্যান্ডি হলো শহরের প্রধান ক্রীড়া। ওরালের ইউনোস্ট স্টেডিয়াম (কাজাখে Zhastar Stadium) ভিত্তিক আকজায়িক স্পোর্টস ক্লাব কাজাখস্তানের একমাত্র পেশাদার ক্লাব, যারা রাশিয়ায় দ্বিতীয় সর্বোচ্চ বিভাগে খেলে। ২০১৭ খ্রিষ্টাব্দের সেপ্টেম্বর মাসে কাজাখস্তান ব্যান্ডি ফেডারেশন ক্লাবটি কিনে নেয়।

২০০৯ খ্রিষ্টাব্দে শহরটি থেকে স্পার্টাকিয়াডে দল প্রেরণ করা হয়, যারা প্রতিযোগিতায় দ্বিতীয় স্থান অর্জন করে। ২০১৩/১৪ মৌসুমের অনূর্ধ্ব-২৩ জাতীয় দলের সকল খেলোয়াড়ই ওরালের ছিল। ২০১১ শীতকালীন এশিয়ান গেমসে কাজখস্তান জাতীয় ব্যান্ডি দল সোনা জিতলে দল ওরাল শহরে বিজয় মিছিক বের করে।

শহরের কিছু প্রাক্তন বাসিন্দা বর্তমানে জার্মানিতে বাস করেন এবং জার্মানির জাতীয় দলে খেলেন।

১৯৯০ এর দশকে কাজাখস্তানের প্রথম আন্তর্জাতিক ব্যান্ডি চ্যাম্পিয়নশিপ, অনূর্ধ্ব-১৫ পুরুষ বিশ্ব চ্যাম্পিয়নশিপ, ওরালে অনুষ্ঠিত হয়। ওরাল ২০১৫ খ্রিষ্টাব্দে দ্বিতীয় শীতকালীন রিপাবলিকান ইউথ গেমসে ব্যান্ডি ও আইস হকি প্রতিযোগিতার আয়োজন করে।

২০১৮ খ্রিষ্টাব্দে ইউনোস্ট স্টেডিয়ামে বরফ আচ্ছাদন দেওয়া হয়।

চিত্রশালা
---------

* টাউন হলটাউন হল
* ক্যাথেড্রাল অব দ্য আর্চঅ্যাঞ্জেল, ওরালক্যাথেড্রাল অব দ্য আর্চঅ্যাঞ্জেল, ওরাল
* পুগাচেভ হাউস জাদুঘর, ৩৫ দস্তিক অ্যাভিনিউ, পশ্চিম কাজাখস্তান অঞ্চল, কাজাখস্তান। অষ্টাদশ শতকের পুগাচেভ বিদ্রোহের নায়কের কাঠের বাড়ি, যাকে জাদুঘরে রূপান্তর করা হয়েছে।পুগাচেভ হাউস জাদুঘর, ৩৫ দস্তিক অ্যাভিনিউ, পশ্চিম কাজাখস্তান অঞ্চল, কাজাখস্তান। অষ্টাদশ শতকের পুগাচেভ বিদ্রোহের নায়কের কাঠের বাড়ি, যাকে জাদুঘরে রূপান্তর করা হয়েছে।
* ওরাল আকজল বিমানবন্দরের অভ্যন্তরীণ টার্মিনাল ভবন (এয়ারসাইড)ওরাল আকজল বিমানবন্দরের অভ্যন্তরীণ টার্মিনাল ভবন (এয়ারসাইড)

তথ্যসূত্র
---------

1. ↑  "Алматы қаласыАлмалы ауданыӘкімінің аппараты"। *www.almaly.almaty.kz*। ১৪ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০২০।
2. ↑  "Uralsk City Guide | Caravanistan"। *Caravanistan* (ইংরেজি ভাষায়)। সংগ্রহের তারিখ ২০১৮-০৬-২২।
3. ↑  "Weather and Climate – The Climate of Uralsk/Oral" (Russian ভাষায়)। Weather and Climate (Погода и климат)। ২৫ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Uralsk (Oral) Climate Normals 1961–1990"। National Oceanic and Atmospheric Administration। সংগ্রহের তারিখ ২৫ নভেম্বর ২০১৬।
5. ↑  "Akzhayik / LiveTV"। *www.livetv.ru*। সংগ্রহের তারিখ ১৬ এপ্রিল ২০১৮। [*স্থায়ীভাবে অকার্যকর সংযোগ*]
6. ↑  "Google Translate"। *translate.google.co.uk*। সংগ্রহের তারিখ ১৬ এপ্রিল ২০১৮।
7. ↑  [*অকার্যকর সংযোগ*]
8. ↑  "Google Translate"। *translate.google.com*। সংগ্রহের তারিখ ১৬ এপ্রিল ২০১৮।
9. ↑  Video from the triumphant homecoming  ওয়েব্যাক মেশিনে আর্কাইভকৃত ২০১৩-১২-০২ তারিখে
10. ↑
11. ↑

বহিঃসংযোগ
---------


উইকিভ্রমণে ***Oral*** সম্পর্কিত ভ্রমণ নির্দেশিকা রয়েছে।

* "Uralsk, Kazakhstan"। NASA Earth Observatory। ২০০৬-১০-০১ তারিখে মূল থেকে আর্কাইভ করা। সংগ্রহের তারিখ ২০০৬-০৫-০১।